### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 25. maj 2022 har vedtaget Magistratens foranstående indstilling af 16. maj 2022.

### Resume

Spildevandsplanen omhandler afledning, nedsivning og rensning af spildevand, tilslutning til og dimensionering af kloakken og klimatilpasning.

Spildevand skal håndteres så vandkvaliteten sikres, og der er både forsynings- og sundhedsmæssig sikkerhed for borgerne.

Klimatilpasning består i adskillelse af regn- og spildevand, afledning af regnvand på terræn, lokal afledning ved nedsivning (LAR) og tilpasning til kraftigere regn.

Forslag til ”Spildevandsplan 2021-2026” blev godkendt af Byrådet 29. september 2021 og sendt i offentlig høring. Høringsbidragene (bilag 2) er behandlet og fremlægges med den endelig udgave af spildevandsplanen (bilag 1).

På baggrund af høringen foreslås ændringer:

Forslag om at ændre fem vandløbsstræk til spildevandsteknisk anlæg udtages fra planen (bilag 3)

Tilføjelse af afsnit om privat finansiering ved kloakeringsprojekter (herunder adskillelse af regn- og spildevand)

Udvidelse af kloakopland P016a, jf. Udviklingsplan for [adresse]

Haveforeningen Bjødstrup Mose og [adresse] 2 (i kloakopland D037) ændrer status fra fæl-leskloakeret til spildevandskloakeret

### Beslutningspunkter

Det indstilles:

At 1) forslag til ”Spildevandsplan 2021-2026” godkendes med de anførte ændringer i bilag 2 på baggrund af den offentlige høring

At 2) det godkendes, at rådighedsindskrænkninger eller erhvervelser af de nødvendige arealer for at gennemføre projekterne i spildevandsplanen kan gennemføres ved ekspropriation, såfremt Aarhus Vand A/S ikke gennem frivillige aftaler kan opnå enighed med lodsejere herom.

Teknik og Miljø bemyndiges til at igangsætte en ekspropriationsproces, og en endelig beslutning skal træffes af Byrådet.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 16-05-2022

Sonny Sørensen: 9

Fremsendes til [adresse] med bemærkning, at Magistraten i mødet den 16. maj 2022 anbefaler, at byrådet tiltræder Magistratsafdelingen for Teknik og Miljøs indstilling af 5. maj 2022.

Der udarbejdes notat om de juridiske rammer for ekspropriation.